SET พลิกปิดลบ 8 จุด วิตกไทยเจอ “โควิด-19” ระบาดรอบ 2 แนะจับตาครม.ประชุมพรุ่งนี้
SET พลิกปิดลบ 8 จุด วิตกไทยเจอ "โควิด-19" ระบาดรอบ 2 แนะจับตาครม.ประชุมพรุ่งนี้ โดยดัชนีปิดตลาดวันนี้ ที่ระดับ 1,342.37 จุด ลบ 8.13 จุด หรือ 0.60% มูลค่าการซื้อขาย 6.24 หมื่นล้านบาท
13 ก.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,342.37 จุด ลบ 8.13 จุด หรือ 0.60% มูลค่าการซื้อขาย 6.24 หมื่นล้านบาท
10 หุ้นกดดัชนีวันนี้

ด้านนักวิเคราะห์ ระบุว่า ตลาดหุ้นไทยในช่วงบ่ายนี้ปรับตัวลงสวนทางตลาดต่างประเทศ โดยตลาดหุ้นในภูมิภาคเอเชียเคลื่อนไหวในแดนบวกกัน เช่นเดียวกับตลาดในยุโรปที่ยืนในแดนบวกได้ เหมือนกับดาวโจนส์ฟิวเจอร์สที่ปรับตัวขึ้น หลังจากที่มีความคืบหน้ายาต้านไวรัสโควิด-19 ในทางบวก แต่ทั้งนี้ตลาดในยุโรป และดาวโจนส์ฟิวเจอร์สได้ลดช่วงบวกลง หลังจากที่รัฐบาลจีนประกาศคว่ำบาตรเจ้าหน้าที่ของสหรัฐ ซึ่งรวมถึงนายมาร์โก รูบิโอ และนายเท็ด ครูซ วุฒิสมาชิกพรรครีพับลิกัน เพื่อตอบโต้ที่สหรัฐใช้มาตรการคว่ำบาตรเจ้าหน้าที่จีน 4 ราย จากกรณีละเมิดสิทธิมนุษยชนชาวอุยกูร์
สำหรับตลาดบ้านเราก็รับ Sentiment ลบจากความกังวลสถานการณ์การแพร่ระบาดไวรัสโควิด-19 หลังจากที่ศูนย์บริหารสถานการณ์โควิด-19 (ศบค.) ยอมรับความเสี่ยงติดเชื้อระลอกสองใกล้เข้ามาหลังพบรอยรั่วจากผู้เดินทางมาจากต่างประเทศ โดยเฉพาะกรณีของทหารอียิปต์ที่เดินทางเข้ามาพักใน จ.ระยอง และผลตรวจยืนยันพบการติดเชื้อ ทำให้จะต้องมีการจับตาสถานการณ์การแพร่ระบาดในไทยมากขึ้น
ส่วนแนวโน้มการลงทุนในวันพรุ่งนี้ (14 ก.ค.) นายณัฐพล กล่าวว่า ถ้าสถานการณ์การแพร่ระบาดไวรัสโควิด-19 ไม่รุนแรง และไทยยังสามารถควบคุมสถานการณ์ได้ เชื่อว่าตลาดหุ้นไทยก็จะฟื้นตัวขึ้น พร้อมให้แนวรับ 1,340-1,335 จุด ส่วนแนวต้าน 1,350 จุด
นอกจากนี้ สัปดาห์นี้ให้ติดตามการประชุมธนาคารกลางยุโรป (ECB) และการประชุมธนาคารกลางญี่ปุ่น (BOJ) รวมถึงจะต้องติดตามตัวเลขผลิตภัณฑ์มวลรวมภายในประเทศ (GDP) ไตรมาส 2/63 ของจีน ส่วนบ้านเราให้ติดตามการประชุมคณะรัฐมนตรี (ครม.) ในวันพรุ่งนี้ ว่าจะมีการแต่งตั้งที่ปรึกษาเศรษฐกิจหรือไม่ เพื่อฟื้นฟูเศรษฐกิจหลังแพร่ระบาดโควิด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPF    มูลค่าการซื้อขาย  3,564.21 ล้านบาท  ปิดที่  33.75 บาท  เพิ่มขึ้น  2.00 บาท
STGT   มูลค่าการซื้อขาย  2,816.19 ล้านบาท  ปิดที่  81.75 บาท  เพิ่มขึ้น  7.25 บาท
STA    มูลค่าการซื้อขาย  1,878.97 ล้านบาท  ปิดที่  30.25 บาท  เพิ่มขึ้น  2.25 บาท
PTT    มูลค่าการซื้อขาย  1,726.59 ล้านบาท  ปิดที่  37.50 บาท  ลดลง   0.75 บาท
AOT    มูลค่าการซื้อขาย  1,668.55 ล้านบาท  ปิดที่  54.50 บาท  ลดลง   0.50 บาท
ตลาดหุ้นเอเชีย
